Sosnovyj Bor

Sosnovyj Bor (russisk: Сосно́вый Бор) er en by i Leningrad oblast i Russland. Den ligger på sørsiden av Finskebukta, 80 km vest for St. Petersburg.

Byens navn betyr direkte oversatt «furuskog» på russisk. Den ble grunnlagt i 1958, som en bosetning for å betjene Leningrad kjernekraftverk, og fikk bystatus i 1973. Fra St. Petersburg kan man komme til Sosnovyj Bor med forstadstog fra Baltijskij-banegården.

Byen er ikke bare kjent som «atomby» (russisk: атомград – atomgrad), men også for sine forskningsinstitutter og bygningsindustri. Det er rundt fem hundre store og små bedrifter i virksomhet i byen, mange av dem teknologisk orienterte.

 Referanser 

Eksterne lenker


Kategori:Byer i Leningrad oblast
Kategori:Bosetninger etablert i 1958
Kategori:1958 i Russland